ร้านบุฟเฟ่ต์ปิ้ง-ย่างสไตล์ญี่ปุ่นราคากลางๆ ไม่แพงมาก
คุณภาพอาหารคุ้มราคา หรือถ้าเป็นคนกินจุก็บอกได้เลยว่าเกินคุ้ม

เมนูแนะนำคงหนีไม่พ้นเมนูเนื้อย่างทั้งหลาย ตอนที่ไปทานลองสั่งทุกอย่างค่ะ เลยไม่รู้ว่าอันไหนอร่อยสุด เจอเนื้อที่อร่อยก็ดันไม่รู้อีกว่าส่วนไหน แต่ก็ไม่มีชิ้นไหนที่ต้องติค่ะ

อีกเมนูที่ขาดไม่ได้สำหรับการมาทานปิ้ง-ย่างที่นี่คือปลาแบล็คค้อด เมื่อย่างให้สุกพอดี เนื้อปลาหวานหอมและนุ่มกำลังดี เนื้อไม่ยุ้ยเลยค่ะ

ของทานเล่นแนะนำเกี๊ยวซ่าค่ะ ทอดกรอบร้อนๆ ไส้แน่น

ตบท้ายด้วยของหวานเป็นไอศกรีมลิ้นจี่อร่อยกำลังดีช่วยดับคาวไปได้เยอะ